L 44/36 Euroopan unionin virallinen lehti 20.2.2008 KOMISSION PÄÄTÖS, tehty 25 päivänä syyskuuta 2007, valtiontuesta C 32/2006 (ex N 179/2006), jonka Puola on myöntänyt Huta Cynku Miasteczko Slaskie SA -nimiselle yritykselle (tiedoksiannettu numerolla K(2007) 4310) (Ainoastaan puolankielinen teksti on todistusvoimainen) (ETA:n kannalta merkityksellinen teksti) (2008/142/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan, ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan, on mainittujen artiklojen mukaisesti kehottanut asianomaisia osapuolia esittämään huomautuksensa (') ja on ottanut huomi- oon nämä huomautukset, sekä katsoo seuraavaa: I MENETTELY (1) — Puola ilmoitti 17 päivänä maaliskuuta 2006 rakenneuu- distustuesta, jonka se oli myöntänyt Huta Cynku Mias- teczko Slaskie SA -nimiselle yritykselle, jäljempänä 'HCM. Ilmoitus esitettiin sen jälkeen kun komissio oli päättänyt olla vastustamatta HCM:n pelastamiseen tarkoitettua tu- kea, joka oli tarkoitus myöntää 11,8 miljoonan Puolan zlotyn (3,12 miljoonan euron (?)) lainalle annettavan ta- kauksen muodossa. (2) — Komissio teki 19 päivänä heinäkuuta 2006 päätöksen aloittaa kyseisen tuen osalta EY:n perustamissopimuksen 88 artiklan 2 kohdassa tarkoitettu menettely, koska se epäili tuen soveltuvuutta yhteismarkkinoille. Komission päätös menettelyn aloittamisesta julkaistiin Euroopan unio- nin virallisessa lehdessä 30 päivänä elokuuta 2006 (?). Ko- missio kehotti asianomaisia esittämään huomautuksensa tukitoimenpiteistä. Se ei ole saanut tällaisia huomautuk- sia. (3) — Puola esitti 18 päivänä syyskuuta 2006 osittaisen vas- tauksen menettelyn aloittamiseen. Toukokuun 23 päivänä 2007 päivätyllä kirjeellä Puolan viranomaiset ilmoittivat komissiolle valtiontukea koskevan ilmoituksensa peruut- tamisesta. (1) EUVL C 207, 30.8.2006, s. 5. (?) Kaikki Puolan viranomaisten Puolan zlotyina (PLN) ilmoittamat mää- rät on muunnettu euroiksi (EUR) 22 päivänä kesäkuuta 2007 sovel- letun vaihtokurssin mukaan, jolloin 1 EUR = 3,7865 PLN. (?) Ks. alaviite 1. II YKSITYISKOHTAINEN KUVAUS TUESTA 1. Tuensaaja HCM on vuonna 1966 perustettu valtionyhtiö. Se toimii muiden kuin rautametallien tuotannon ja metallurgisen jalostuksen markkinoilla (sinkin ja lyijyn tuotanto). Vuonna 2004 yrityksen osuus jalostetun sinkin markki- noista Puolassa oli 51 prosenttia ja koko Euroopassa 3 prosenttia. Yrityksessä on lähes 1 100 työntekijää, ja se sijaitsee alueella, jolla voidaan myöntää EY:n perustamis- sopimuksen 87 artiklan 3 kohdan a alakohdassa tarkoi- tettua aluetukea. 2. Tukitoimenpiteet Puolan viranomaiset ilmoittivat komissiolle, että teolli- suuden kehittämisvirasto Agencja Rozwoju Przemyslu SA, jäljempänä 'ARP', aikoo myöntää yritykselle viideksi vuodeksi 21,8 miljoonan zlotyn (5,76 miljoonan euron) suuruisen lainan. Lainan takaisinmaksun oli määrä alkaa vuoden kuluttua sen myöntämisestä. Laina oli tarkoitus myöntää komission viitekorkoa vastaavalla vaihtuvalla korolla. Lainasta 10 miljoonaa zlotya (2,64 miljoonaa euroa) oli määrä osoittaa investointeihin, joiden avulla toteutettaisiin — yrityksen rakenneuudistus hankkimalla uutta teknologiaa. Lopuilla 11,8 miljoonalla zlotylla (3,11 miljoonalla eurolla) maksettaisiin takaisin yrityksen pelastamiseen myönnetty laina eli laina, johon ARP oli myöntänyt takauksen. Puola ilmoitti komissiolle, että velkojien kanssa oli tar- koitus tehdä sopimus, joka palauttaisi yrityksen maksu- kyvyn. Tätä varten velkojat, joilla oli saatavia HCM:ltä yhteensä 65,3 miljoonaa zlotya (15,9 miljoonaa euroa), jaettiin ryhmiin vaateiden ja niihin liittyvien vakuuksien suuruuden perusteella. Velkojasopimuksessa määrätään ennen muuta yksityisten ja julkisten velkojien vaateiden maksamisen lykkäämisestä muutamalla vuodella. Tätä varten velkojat jaettiin eri ryhmiin vakuuksien määrän perusteella. Kunkin ryhmän vaateiden maksamista lykät- tiin tietyllä ajanjaksolla. 3. Menettelyn aloittamisen syyt Puolan viranomaiset ilmoittivat, että edellä mainittu laina myönnettäisiin EY:n perustamissopimuksen 87 artiklan 1 kohdassa tarkoitettuna valtiontukena.